als_Latn dik_Latn sag_Latn
“Unë jo vetëm që do të jem në parlament si kryeministër, por ti do të më shohësh nga televizori.” Këto fjalë të Edi Ramës ndaj Ben Blushit gjatë një replike në Kuvend, sot janë realitet.
Ben Blushi ka dështuar të sigurojë të paktën mandatin e tij në Kuvendin e ardhshëm. Kur janë numëruar 95% e votave në rang vendi, LIBRA e Blushit ka fituar gjithsej 19,365 vota, ndërsa në Tiranë, aty ku zakonisht është baseni i të pakënaqurve që votojnë alternativa të reja si Gjergj Bojaxhiun në vitin 2015, Blushi ka marrë 8,474 vota, rreth pesë mijë vota më pak nga minimumi që duhet për të nxjerrë një deputet.
Që prej largimit të tij nga Partia Socialiste, Ben Blushi sulmonte Ramën duke i thënë se meqë nuk pranoi të kishte garë brenda PS-së, ai do ta sfidonte me LIBRA-n duke çuar në shtëpi tre partitë e vjetra, të cilat metaforikisht i quante “Rilindja, Çadra dhe Partia e Presidentit”. Por tashmë ai që nuk do të jetë në Parlament, pas 20 vitesh aty, do të jetë pikërisht Ben Blushi./E.U, Tiranapost.al
als_Latn als_Latn als_Latn